|  |  |
| --- | --- |
| Názov predmetu | **Občianska náuka** |
| Vzdelávacia oblasť | **Človek a spoločnosť** |
| Stupeň vzdelania | **ISCED 2- nižšie sekundárne vzdelávanie** |
| Ročník | **piaty** |
| Časová dotácia | **1 hodina týždenne/33 hodín ročne** |
| Forma štúdia | **denná** |
| Vyučovací jazyk | **maďarský**  |

**1. Charakteristika vyučovacieho predmetu**

Predmet prispieva k orientácii žiakov v rodinnom a školskom prostredí. Vedie ich

k poznávaniu svojej obce, regiónu, vlasti a Európskej únie. Umožňuje žiakom pochopiť

seba samých a pomáha im v ich socializačnom procese. Učí ich demokraticky myslieť

a konať, poznávať svoje práva a povinnosti a obhajovať práva druhých. Poskytuje žiakom

základné vedomosti z oblasti štátu a práva a vedie ich k aktívnej občianskej angažovanosti

a umožňuje im pochopiť ekonomický život spoločnosti.

**2. Ciele vyučovacieho predmetu**

Predmet sa cieľmi spolupodieľa na utváraní a rozvíjaní kľúčových kompetencií tým, že

vedie žiaka k:

• podpore vedomia jedinečnosti a neopakovateľnosti každého človeka v spoločnosti,

• utváraniu vedomia vlastnej identity a identity druhých ľudí,

• realistickému sebapoznávaniu a sebahodnoteniu,

• akceptovaniu vlastnej osobnosti a osobnosti druhých ľudí,

• aktívnemu občianstvu a osobnej angažovanosti, uvedomovaniu si práv a povinností,

rešpektovaniu základných princípov demokracie a tolerancie,

• vytváraniu pozitívnych vzťahov k opačnému pohlaviu v prostredí školy a mimo školy,

• rozpoznávaniu stereotypných názorov na postavenie muža a ženy,

• získaniu základných vedomostí o ekonomickom fungovaní spoločnosti,

• uplatňovaniu vhodných komunikačných prostriedkov k vyjadrovaniu vlastných

myšlienok, citov, názorov a postojov,

• k obhajovaniu vlastných postojov a k primeranému obhajovaniu svojich práv,

• vytváraniu schopnosti využívať ako zdroj informácií rôzne verbálne a neverbálne

texty spoločenského a spoločenskovedného charakteru,

• rešpektovaniu a uplatňovaniu mravných princípov a pravidiel spoločenského

spolunažívania a prebratiu zodpovednosti za vlastné názory, správanie sa a dôsledky

konania.

**3. Výchovné a vzdelávacie stratégie - kompetencie**

• sociálne a personálne

• viesť žiakov k efektívnej spolupráci v skupine, pozitívne ovplyvňovať kvalitu

spoločnej práce,

• motivovať žiakov k diskusii v skupine, • viesť žiakov prostredníctvom spoločných prezentácií, rozborov a hodnotenia práce

k sebahodnoteniu ústneho a písomného prejavu a ďalších aktivít,

• viesť žiakov k utváraniu vedomia vlastnej identity a identity druhých ľudí, k

realistickému sebapoznávaniu a sebahodnoteniu, k akceptovaniu vlastnej osobnosti

a osobnosti druhých ľudí,

• viesť žiakov k pozitívnej predstave o sebe samom, poznať a využívať silné stránky

svojej osobnosti,

• kriticky hodnotiť svoje nedostatky, počítať s nimi pri výbere povolania

• spoločenské a občianske

• oboznámiť žiakov s ich právami a povinnosťami vo všetkých oblastiach

spoločenského života,

• naučiť žiakov kultivovane obhajovať svoje práva v rôznych životných situáciách,

• dôslednou a systematickou kontrolou zadávaných úloh navodzovať situácie

k získaniu vedomia zodpovednosti za včasné plnenie zadávaných úloh a zodpovednosti za

vlastnú prácu,

• pripravovať pre žiakov úlohy, na ktorých sa učia poznávať legislatívu a všeobecné

morálne zákony a dodržiavať ich,

• motivovať žiakov sledovať aktuálne dianie v živote spoločnosti doma a vo svete

a dokázať k nemu zaujať stanovisko,

• pracovné

• na konkrétnych situáciách naučiť žiakov dodržiavať pravidlá práce a správania sa,

• naučiť žiakov využívať vedomosti v záujme vlastného rozvoja aj svojej prípravy

na budúce povolanie,

• naučiť žiakov získať si podklady pre dôležité rozhodnutia v rôznych oblastiach

spoločenského života,

• riešiť problémy

• zadávať problémové otázky a úlohy, ktoré žiaci samostatne riešia a prichádzajú

k vlastným záverom a riešeniam,

• viesť žiakov ku kritickému mysleniu, využívaniu logického myslenia,

• viesť žiakov k tvorivému riešeniu úloh, ktoré dokážu prezentovať a obhajovať,

• viesť žiakov ku spolupráci pri riešení problémov a úloh v skupine,

• pripravovať žiakov na prípadný neúspech, naučiť ich vytrvalo hľadať ďalšie možnosti

uplatnenia,

• komunikačné

• naučiť žiakov počúvať druhých ľudí, vnímať neverbálnu komunikáciu,

• naučiť žiakov kultivovane sa vyjadrovať

• rozvíjať komunikačné schopnosti riadenou diskusiou k učivu, ktoré má súvislosti

s aktuálnymi problémami a dianím,

• vhodnými učebnými aktivitami viesť žiakov k presnému a výstižnému vyjadrovaniu

sa

• vhodnými príkladmi a úlohami učiť žiakov klásť jasné a zrozumiteľné otázky,

• vytvárať problémové situácie, pri ktorých žiak v spolupráci s ostatnými vyhľadáva

informácie, triedi ich a spracováva,

• v oblasti informačných a komunikačných technológií

• viesť žiakov k efektívnemu využívaniu informačno-komunikačnej technológie pri

tvorivých aktivitách,

• viesť žiakov, aby nadobudli schopnosť prostredníctvom internetu a IKT získať

a spracovávať informácie a používať pri prezentácii.

• k celoživotnému učeniu sa • viesť žiakov k uvedomeniu si významu celoživotného vzdelávania v súčasnej

spoločnosti,

• naučiť žiakov samostatne vyhľadávať a triediť informácie z rôznych oblastí

spoločenského života,

• na vhodne zvolených ukážkach viesť žiakov k formulovaniu vlastných záverov, pri

ktorých uplatnia teoretické znalosti a naučia sa obhájiť vlastné stanoviská,

• zadávať žiakom na spracovanie a riešenie úlohy, ktoré žiaci riešia samostatne alebo

v skupinách, výsledky svojej práce prezentujú a získané informácie prepájajú do širších

celkov, hľadajú medzi nimi súvislosti a vyvodzujú z nich závery.

**4. Stratégia vyučovania – metódy a formy práce**

• Pri vyučovaní tohto predmetu je potrebné vytvoriť pre žiakov dostatočný priestor na

tvorivý prístup k riešeniu problémov, podporovať kritické myslenie a schopnosť

samostatnej práce. Dôležité je, aby sa zabezpečil dostatočný priestor na nácvik zručností

a aplikáciu získaných poznatkov.

• Učiteľ pri výbere metód volí také metódy a formy práce, ktoré podnecujú aktivitu

žiakov a okrem vedomostí rozvíjajú zručnosti a postoje žiakov. Okrem klasických metód

využíva aktivizujúce metódy, ako inscenačnú metódu, situačnú metódu, brainstorming,

riešenie problémových úloh, prácu s informačnými zdrojmi, najmä s internetom, s tlačou,

žiacke referáty.

• Tento predmet priamo vyžaduje aj iné formy vyučovania, ako sú napr. besedy

s odborníkmi, návšteva na úrade, v múzeu a podobne.

**5. Obsah vzdelávania a požiadavky na výstup**

Predmet veku primerane oboznamuje žiakov s vybranými poznatkami z oblasti sociológie,

psychológie, politológie, práva a ekonómie, ktoré ich vedú k poznávaniu seba a iných, k

chápaniu personálnych, interpersonálnych, sociálnoprávnych a ekonomických vzťahov

medzi jednotlivcom a spoločnosťou. Podieľa sa na mravnom, občianskom a intelektuálnom

rozvoji žiakov.

**Medzipredmetové vzťahy**

Na hodine občianskej náuky možno využiť poznatky aj z iných predmetov najmä :

• dejepisu

• geografie

• slovenského jazyka a literatúry

• náboženskej výchovy, regionálnej výchovy

**Prierezové témy**

Do hodín občianskej náuky budú vhodne včlenené prierezové témy osobnostný a sociálny

rozvoj, regionálna výchova a tradičná ľudová kultúra, tvorba projektu a prezentačné

zručnosti, multikultúrna výchova, mediálna výchova.

**Tematický celok: Moja rodina**

Obsahový štandard

- Funkcie rodiny a princípy, na ktorých fungujú vzťahy v rodine

- Pravidlá platné v rodine, práva a povinnosti rodičov a detí

- Rodinná genéza 2 generácií dozadu, rodostrom

- Zvyky a tradície rodiny (Vianoce, Veľká noc...)

- Verbálna komunikácia a neverbálna komunikácia, jednosmerná komunikácia

- Základné komunikačné techniky

- Dôvody, ktoré vedú ku krízam v rodine: rozvod rodičov, choroba v rodine

- Neúplná rodina, typológia záťažových situácií, problémy rodinného života

- Spôsoby riešenia

- Životné štýly, stres, relaxačné techniky

- Zdravý životný štýl: zdravá životospráva, pravidlá duševnej hygieny

- Spôsoby trávenia voľného času, spoločné voľnočasové aktivity

- Individuálne voľnočasové aktivity (turistika, šport, kultúra, starostlivosť o domáce

zvieratá...)

- Voľný čas v rodine, spôsoby trávenia voľného času v rodinách

- Širšia rodina

- Medziľudské vzťahy, priateľstvo, pomoc a podpora

- Viacgeneračné rodiny, problémy spolunažívania vo viacgeneračných rodinách

- Dohovor o právach dieťaťa, zákon o rodine

Výkonový štandard

- Chápe význam rodiny pre človeka a spoločnosť

- Vie rozlíšiť pozitíva a negatíva v rodinných vzťahoch - Chápe zmysel pozícií jednotlivých členov pre fungovanie rodiny

- Chápe význam pravidiel v rodine

- Chápe spätosť práva a povinností

- Vie ochraňovať svoje práva a plní si svoje povinnosti

- Získa úctu a hrdosť na svoju rodinu, tradície a zvyky

- Pochopí spätosť prítomnosti s minulosťou

- Vie rozlíšiť v čom sú si rodiny podobné a v čom sú originálne

- Chápe dôležitosť komunikácie medzi členmi rodiny pre ich harmonický život

- Začne uplatňovať komunikačné techniky

- Vie obhajovať, zdôvodňovať svoj názor a rešpektovať názor ostatných

- Prejavuje úctu k názorom rodičov, identifikuje príčiny rodinných kríz

- Chápe potrebu preberať rolu neprítomného člena rodiny

- Vie prejaviť cit spolupatričnosti

- Vie pomenovať záťažové situácie a vygenerovať základné problémy rodinného života

- Vie: vyjednávať, zdôvodňovať svoje riešenia, aktívne počúvať, robiť kompromisy,

prijímať rozhodnutie

- Porovnáva jednotlivé životné štýly

- Vie identifikovať stres a naučí sa techniky na jeho odbúranie

- Uplatní základy zdravej výživy, odolá módnym trendom v životospráve

- Uplatňuje pravidlá duševnej hygieny vo svojom rodinnom živote

- Vie rozlíšiť vhodné a nevhodné spôsoby trávenia voľného času

- Vysvetlí, prečo je pre rozvoj jeho osobnosti dôležité spoločné trávenie voľného času

- Naučí sa prispôsobovať ostatným členom rodiny

- Formuje si pocit spolupatričnosti, vie vymenovať členov svojej širšej rodiny

- Na príkladoch uvedie ako fungujú vzťahy v širšej rodine, susedské vzťahy

- Vie určiť čím sa vzájomne obohacujú a ako si pomáhajú

- Vie vysvetliť pojem viacgeneračnej rodiny

- Zdôvodni potrebu vzájomnej starostlivosti rodičov, detí, starých rodičov

- Chápe a pomáha starým rodičom, vie pracovať s dokumentom a zákonom - Pozná svoje práva a povinnosti zo zákona, osobne sa angažuje proti porušovaniu práv

detí, vie, že vzťahy v rodine upravuje Zákon o rodine.

**Tematický celok: Moja škola**

Obsahový štandard

- Princípy fungovania triedneho kolektívu

- Postavenie jednotlivcov v skupine a ich vzťahy

- Sociálne roly, socializácia, osobnosť: pozitívna, negatívna

- Vodca, vodcovský typ (charakteristické znaky)

- Súperenie, súťaživosť, pravidlá spolupráce, kompromis, riešenie konfliktov

- Rovnosť, rovnakosť

- Predsudok, sebapoznanie, sebahodnotenie, poznanie a hodnotenie iných

- Vzájomné pôsobenie členov kolektívu

- Družní spolužiaci, žiaci s problémami pri nadväzovaní sociálnych vzťahov

- Dokument: práva a povinnosti žiakov v konkrétnej triede

- Vytvorenie a činnosť triednej samosprávy, dokument: práva a povinnosti žiakov na ZŠ

- Vytvorenie a činnosť žiackeho parlamentu (školskej žiackej samosprávy)

- Mimovyučovacie aktivity v škole, záujmové útvary v škole

- Aktívne využívanie voľného času (mimoškolská činnosť)

- História, úspechy žiakov, bývalí pedagógovia

- Osobnosti školy, symbolika školy (logo, hymna)

- Osobnosť učiteľa, pracovné štýly učiteľa

- Povolanie, zamestnanie, rodinné tradície v povolaniach

- Systém hodnôt, hodnoty detí školského veku

- Vzdelanie v systéme hodnôt detí školského veku, celoživotné vzdelávanie, typy a

stupne škôl, školské zariadenia, typy a stupne škôl vo vybraných štátoch EÚ (kritériá

výberu: Projekt Comenius), povinná školská dochádzka

- Režim dňa, výchova, vyučovanie, voľnočasové aktivity - Spôsoby učenia a vyučovania v budúcnosti, postavenie žiaka a učiteľa v budúcnosti,

obsah vzdelávania v budúcnosti

**Výkonový štandard**

- Vysvetlí príčiny pozícií jednotlivých žiakov (aj seba) v triednom kolektíve

- Vie vymenovať základné roly žiakov v triede a zaradiť žiakov do nich

- Vie vysvetliť, čo je socializácia a prečo je pre jednotlivca dôležitá

- Objasní podstatu problémov vo vzťahu

- Vie rozlíšiť negatívne a pozitívne osobnosti triedy

- Objasní význam pozitívnych vzorov (pozitívnych vodcov osobnosti) pre život triedy

- Odhalí manipuláciu zo strany spolužiaka a odolá jej

- Uvedie príklady súťaživosti v pozitívnom aj v negatívnom zmysle

- Pozná a riadi sa pravidlami spolupráce pri činnostiach triedneho kolektívu

- Je ochotný robiť kompromisy, pozná základné spôsoby riešenia konfliktov a uplatňuje

ich v živote triedy, vie rozlíšiť pojmy rovnosť a rovnakosť

- Chápe pojem predsudok, na príkladoch uvedie, čo môžu predsudky spôsobiť

- Pozná svoje pozitíva a negatíva, vie určiť pozitíva aj negatíva spolužiakov bez

urážania, r ozozná odlišnosti jednotlivcov v procese vytvárania sociálnych vzťahov

- Je ochotný pomôcť spolužiakom s problémami pri nadväzovaní kontaktov, pri

socializácii

- Zúčastní sa na tvorbe práv a povinností žiakov triedy (aktívna spolupráca)

- Využije možnosť ovplyvniť život vo svojej triede, rozvíja zodpovednosť za seba

a iných, pozná svoje práva a povinnosti v škole

- Vie, kto ho zastupuje v školskom parlamente a ako obhajuje jeho práva

- Zapája sa do mimoškolských aktivít, pozná, ktoré záujmové útvary pracujú v škole a

začlení sa do niektorého z nich, uvedie možnosti mimoškolského využívania voľného času

- Vie uviesť úspechy osobností pedagógov a históriu svojej školy, pozná jej symboliku,

rozvíja pocit hrdosti, spolupatričnosti, posilňuje snahu reprezentovať školu

- Vie uviesť základné typy osobnosti učiteľa, pozná základné pracovné štýly učiteľa

- Rozvíja kritické myslenie, schopnosť vyjadriť svoj názor bez urážania

- Vysvetlí na príkladoch pojmy povolanie, zamestnanie, uvedomí si svoj záujem o isté

povolanie a vplyv rodiny na svoju budúcu pracovnú orientáciu

- Vie uviesť najdôležitejšie hodnoty vo svojom živote, vysvetlí, prečo má vzdelanie

práve také miesto v jeho hodnotovom systéme, toleruje hodnoty spolužiakov

- Chápe pojem a prijíma myšlienku celoživotného vzdelávania ako predpokladu pre

svoje budúce uplatnenie sa v práci, rozlišuje typy stredných škôl, vie vymenovať niektoré

školské zariadenia, pozná možnosti ďalšieho vzdelávania u nás, porovná typy a stupne škôl

u nás a v niektorých štátoch EÚ, rozlišuje dĺžku trvania povinnej školskej dochádzky u nás

a v štátoch EÚ

- Porovnáva život žiaka SR – zahraničie, mesto – dedina, hľadá podobnosti a odlišnosti

- Rozvíja kritické myslenie, vyjadruje svoj názor a zdôvodňuje ho, rozvíja tvorivosť,

fantáziu, prejaví aj zmysel pre realitu, vie vyjadriť a obhájiť svoju predstavu.

Obsah predmetu je koncipovaný na 33 hodín ročne, to znamená 1 hodina týždenne ( 3

hodiny sú vyčlenené na opakovanie alebo projekty).

# Hodnotenie

Žiaci v piatom ročníku sú hodnotení na základe metodického pokynu č.22/2011 a hodnotenie žiakov základnej školy.

Hodnotí sa ústny prejav, písomný prejav, praktické aktivity, dlhodobé pozorovanie, projekty, iné formy samostatnej práce žiakov a schopností práce s textom.

Okrem hodnotenia známkou, ktorá zhodnocuje výsledok práce žiaka, je zaradené aj slovné hodnotenie. Slovné hodnotenie zohľadňuje kognitívne schopnosti žiakov, ich postoje a hodnoty, individuálne i sociálne správanie, celkovú aktivitu. Pomáha pri vytváraní sebahodnotenia žiaka.

* Písomné práce – po tematických celkoch žiaci napíšu písomnú prácu v trvaní 10 – 30 min. Termíny písomných prác vyučujúci žiakom vopred oznámi. Hodnotenie bude podľa počtu získaných bodov. Známka je stanovená podľa stupnice:

1………..100% - 88%

2…………87% - 75%

3…………74% - 50%

4…………49% - 25%

5…………24% - 0%

* Ústne odpovede – z jednotlivých prebratých tém žiak by mať minimálne jednu ústnu odpoveď za jeden polrok. Termíny ústnych odpovedí vyučujúci vopred neoznamuje. Žiak bude hodnotený známkou 1 až 5 podľa presnosti, istoty vo vybranej téme, úrovne zvládnutie učiva.
* Projektová práca – žiak vypracuje projekt na tému vopred zadanú. Projekt je niekedy možné vypracovať aj vo dvojici a v skupine. Práca bude hodnotená známkou 1 až 5 podľa obsahovej a prezentačnej úrovne.
* Zošit – ku koncu polroku je hodnotený žiakov zošit. Kontroluje sa úplnosť poznámok, úplnosť domácich úloh a celková úprava zošita.
* Celkové hodnotenie – výsledné hodnotenie bude súhrnom vyššie uvedených kritérií. Výsledná známka nebude získaná aritmetickým priemerom priebežných známok. Odrazí sa v nej aj aktívna práca žiaka na hodinách, systematickosť učenia sa.